Raja Kamarul Bahrin Shah Raja Ahmad

Raja Dato' Ir Haji Kamarul Bahrin Shah bin Raja Ahmad Baharuddin Ismail Shah atau dikenali sebagai Raja Bahrin (lahir 14 Januari 1955) ialah ahli politik Malaysia berketurunan Melayu. 

Beliau merupakan mantan Ahli Dewan Negara (Senator) selama sepenggal (2018-2021), mantan Timbalan Menteri Perumahan dan Kerajaan Tempatan (2018-2020) serta mantan Ahli Parlimen  selama sepenggal (2013-2018). 

Di peringkat parti beliau ialah mantan Pengerusi AMANAH Terengganu. Beliau juga pernah memegang beberapa jawatan ketika dalam PAS. 

Raja Kamarul Bahrin pernah dilantik sebagai Pengerusi Persatuan Perhotelan (MAH) dan salah seorang Ahli Badan Warisan Malaysia. 

Beliau adalah pengerusi kepada Pertubuhan Bukan Kerajaan (NGO) Angkatan Amanah Merdeka yang diketuai oleh Tengku Razaleigh Hamzah. Beliau dilahirkan pada 14 Januari 1955 di Istana Maziah, Kuala Terengganu.

Beliau dengan rasminya disenarai sebagai calon parti berkenaan di Parlimen Kuala Terengganu pada 9 April 2013 iaitu pilihan raya umum Malaysia ke-13. Menurut pelbagai sumber, setelah dilamar oleh Tuan Guru Haji Abdul Hadi Awang dan Pesuruhjaya Parti Islam Se-Malaysia (pas) beliau bersetuju untuk menyertai parti tersebut diatas perkenan bonda beliau.

Beliau popular dikenali sebagai jurubina yang menghasilkan Masjid Tengku Tengah Zaharah atau lebih dikenali sebagai Masjid Terapung, Muzium Negeri Terengganu (Muzium yang diiktiraf sebagai antara Muzium terbesar di Asia), Istana Melawati (Putrajaya) dan beberapa lagi yang lain. Sekitar tahun 1990-an dikaitkan di Malaysia apabila membawa pulang anaknya dari Australia dengan bot, juga mengenai kejadian keruntuhan bumbung Stadium Sultan Mizan Zainal Abidin yang direka oleh Syarikat beliau Senibahri Arkitek."Raja Kamarul Bahrin: I didn’t get full roof details", News Strait Times. 5 Jun 2006.

Pada 21 Ogos 2015, beliau telah diisytihar sebagai Pengerusi Gerakan Harapan Baharu Terengganu. Beliau berkata bahawa beliau menerima tawaran menerajui Harapan Baharu di Terengganu kerana yakin dengan masa depan gerakan berkenaan. Raja Bahrin pengerusi Harapan Baru Terengganu.

Pendidikan 

Mendapat Pendidikan Awal di Saint John Institute kemudian pulang ke Terengganu dan bersekolah di Sekolah Menengah Kebangsaan Sultan Sulaiman(dilantik sebagai Ketua Murid tahun 1974), meneruskan Pendidikan Beliau di The University of Melbourne.

Beliau bertemu dengan isterinya Jacqueline Pascarl Gillespie. Ketika itu (1981) Jacqueline berusia 17 tahun.

Keluarga

Ayahandanya ialah Yang Berhormat Mulia Raja Ir Dr. Haji Sir Ahmad Baharuddin Ismail Shah ibni DYAM Raja Bendahara Raja Haji Sir Abdul Rasshid Shah ibni Sultan Sir Idris I Musshiddul al-Adzham Shah Perak, pernah menjadi Pegawai Daerah Marang yang berkahwin dengan Tengku Zaliha Putri binti Sultan Ismail Nasiruddin Shah.

Pada 1981 beliau berkahwin dengan Jacqueline Pascarl seorang penulis buku rakyat warga Australia. Mereka dikurniakan dua anak iaitu Raja Baharuddin Shah (Iddin Shah, 1983) dan Raja Shahirah Aishah (Shahirah, 1985). Raja Shahirah berkahwin dengan vokalis kumpulan Love Me Butch, Syarul Reza Abdul Aziz di Masjid Terapung Masjid Tengku Tengah Zaharah, Kuala Ibai. Anaknya itu lulusan Universiti Teknologi Mara (UiTM), Shah Alam. Majlis persandingan mereka diadakan di Aryani Resort di Merang, Setiu. Anaknya bersekolah selama enam tahun di Sekolah Kebangsaan Pusat Chabang Tiga, Kuala Terengganu dengan kawalan ketat Pasukan Gerakan Am (PGA)."Anak Raja Bahrin akhirnya bertemu jodoh", Harian Kosmo. 8 Mac 2008.

Raja Kamarul Bahrin Shah berkahwin dengan seniwati Singapura dan adik kepada Komposer terkenal di Malaysia iaitu Dato' Johari Salleh, To’ Puan Hajjah Norilah Salleh atau dahulu dikenali sebagai Elmi Salleh. Dikurnia 4 cahaya mata; 

 Raja Badruddin Hakim Shah (1987), 
 Raja Bahiuddin Ansari Shah (1989), 
 Raja Nur Aryani Munirah (1991) dan 
 Raja Nur Saliha Nazirah (1993).

Isu dan kontroversi
Pertikaian anak dengan bekas isteri
Pada 1985, dua anak Raja Kamarul Bahrin (Iddin dan Shahirah) dipelihara oleh bekas isterinya, Jacqueline Pascarl seorang warga Australia campuran Cina dan Perancis. Mereka bercerai pada 1986. Beliau cuba mendapatkan semula anaknya selama 7 tahun melalui Mahkamah Keluarga Australia pada 1992. Malah hakim Australia melarang membawa anaknya ke Masjid atau hampir 100 meter dari masjid. Jacqueline berkahwin lagi dengan wartawan TV, Iain Gillespie pada 1990. Jacqueline telah menghasilkan dua buah buku bertajuk 'Once I was a Princess' dan 'Since I Was a Princess' (2007). 

Akhirnya Raja Kamarul Bahrin membawa anaknya dengan bot nelayan melalui Cape Town, Merauke, Irian Jaya, Sulawesi, Sabah dan kembali ke Kuala Terengganu dengan bantuan Bryan Wickham. Bryan Wickham telah merancang perjalanan darat dan laut selama setahun dan akibatnya merengkok dalam penjara Australia selama dua tahun. Peristiwa ini semuanya dicatat dan telah dibukukan dengan tajuk 'Raja Bahrin Story' (1997) 

Pada 2006, Shah ada melawat ibunya Jacqueline di Melbourne. Iddin juga bertemu dengan ibunya pada 2006 selepas 14 tahun terpisah.

Arkitek terkemuka
Beliau adalah arkitek yang cukup terkenal dengan senibina berteraskan Melayu Tradisional. Dan semakin mendapat perhatian oleh Media dan orang ramai apabila Runtuhnya Bumbung Stadium Sultan Mizan Zainal Abidin Stadium Sultan Mizan Zainal Abidin. Ramai pihak yang terlibat termasuk arkitek dari pihak pemborong dan jurutera dari kerajaan. Bumbung stadium itu amat besar dan tinggi 30 meter dan dipasang penghawa dingin oleh syarikat Korea Selatan. Kos pembinaan sebanyak RM292 juta dan masih dalam jaminan kontraktor.'Bumbung stadium tiada sijil siap kerja'.

Stadium Terengganu Binaan Raja Bahrin Runtuh
Raja Kamarul Bahrin adalah seorang arkitek terkemuka di Malaysia. Namun begitu, setelah stadium rekaannya runtuh beliau diserang oleh pelbagai pihak terutamanya pihak pembangkang. Di antara tuduhan PAS Terengganu adalah, Raja Bahrin cuai dalam melakukan rekaan. Raja Datuk Kamarul Bahrin Shah Raja Ahmad, sebagai arkitek utama stadium berkenaan, kemudiannya tampil menjelaskan bahawa rekabentuk dan pembinaan bumbung tersebit adalah oleh syarikat asing dan dia tidak terbabit dengannya.Architect fights off accusation over stadium collapse. Beliau pernah menyarankan supaya pihak berkuasa menyiarkan laporan penuh berhubung kejadian itu agar rakyat tidak tertanya-tanya mengenai siapa sebenarnya yang bertanggungjawab dalam insiden tersebut. Satu laporan telah dibuat oleh kerajaan Malaysia, berkenaan runtuhan bumbung stadium tersebut.Utusan Online. "Laporan stadium belum dapat didedahkan", Utusan Online, Kemaman, 4 Februari 2010. Retrieved on 21 Februari 2013.

Calon PAS PRU13 di Kuala Trengganu
Pada 9 April 2013, beliau bersama-sama calon PAS yang lain dipilih untuk bertanding di kerusi Kuala Trengganu."Raja Bahrin bertanding KT, Fauzi di Larut", Malaysiakini.com. 9 April 2013.Beliau beriltizam untuk mewakili suara golongan profesional yang tidak diendahkan oleh pentadbiran kerajaan BN dan berharap penyertaannya dalam politik akan memaksa pihak berkuasa menghormati pandangan dan pendapat masyarakat profesional dengan lebih serius."K'jaan sering ambil mudah pandangan profesional", Malaysiakini.com. 10 April 2013. Pada 16 September 2015 , beliau telah keluar parti dan masuk ke Parti Amanah Negara selepas parti Amanah telah ditubuhkan.

 Keputusan pilihan raya 
Parlimen
TahunParlimenCalonPartiUndiLawanPartiUndiMajoriti2022Raja Kamarul Bahrin Shah 10,946Ahmad Amzad Hashim63,01640,907Mohd Zubir Embong22,109Mohamad Abu Bakar Muda4812018Raja Kamarul Bahrin Shah 15,380Ahmad Amzad Hashim42,98814,773Wan Nawawi Wan Ismail 28,2152013Raja Kamarul Bahrin Shah45,828Mohd Zubir Embong 35,04310,785Maimun Yusuf 182

Dewan Undangan Negeri (DUN)
TahunParlimenCalonPartiUndiLawanPartiUndiMajoriti2018Raja Kamarul Bahrin Shah 2,572Muhammad Khalil Abdul Hadi15,1845,288Zamri Awang Hitam2,572

Anugerah dan pengiktirafan

 Darjah kebesaran negeri 
 Terengganu
 80px Darjah Dato' Paduka Mahkota Terengganu (DPMT) - Dato' (1994)
Pahang
 80px Darjah Sri Sultan Ahmad Shah Pahang (DSAP) - Dato' (2023)

Rujukan

Pautan luar


Kategori:Orang dari Terengganu
Kategori:Muslim Malaysia
Kategori:Arkitek Malaysia
Kategori:Ahli politik Malaysia berketurunan Melayu
Kategori:Anggota Parti Amanah Negara
Kategori:Ahli Dewan Rakyat, Parlimen Malaysia ke-13
Kategori:Bekas anggota Parti Islam Se-Malaysia
Kategori:Ahli Dewan Negara, Parlimen Malaysia ke-14